** **

Приложение № 1 към Заповед № РД09-1293 от 20.12.2024 год.

**Стратегически план за развитие на земеделието и селските райони на Република България за периода 2023-2027 г.**

**Условия за кандидатстване**

**със заявления за подпомагане по**

**интервенция**

|  |
| --- |
| **II.Ж.3. „Подкрепа на организации на производители или групи от производители“** |



**Европейският земеделски фонд за развитие на селските райони**

**Съдържание:**

[**1.** **Използвани съкращения:** 2](#_Toc185522289)

[**2.** **Определения:** 3](#_Toc185522290)

[**3. Основна цел, очаквани резултати и принос към специфичните цели:** 6](#_Toc185522291)

[**4.** **Териториален обхват:** 7](#_Toc185522292)

[**5. Бюджет по приема:** 7](#_Toc185522293)

[**6. Размер на финансовата помощ за конкретно заявление за подпомагане:** 7](#_Toc185522294)

[**7. Допустими кандидати/бенефициенти:** 8](#_Toc185522295)

[**8. Допустими дейности/инвестиции:** 11](#_Toc185522296)

[**9. Условия за допустимост на дейностите/инвестиции, в т.ч. срок за изпълнение на одобрените заявления за подпомагане:** 11](#_Toc185522297)

[**10. Допустими разходи:** 13](#_Toc185522298)

[**11. Условия за допустимост на разходите и избрана система за оценка на обоснованост на разходите:** 13](#_Toc185522299)

[**12. Критерии за подбор. Предварителна оценка (ако е приложимо):** 13](#_Toc185522300)

[**13. Приложим режим на минимални/държавни помощи** 19](#_Toc185522301)

[**14. Изискуеми документи, в т.ч. документи, доказващи съответствие с критерии за подбор/оценка и документи, които следва да бъдат представени преди сключване на договор:** 19](#_Toc185522302)

[**15. Подготовка и подаване на заявления за подпомагане:** 20](#_Toc185522303)

[**16. Други специфични условия:** 21](#_Toc185522304)

[**17. Приложения:** 21](#_Toc185522305)

# **Използвани съкращения:**

|  |  |
| --- | --- |
| БФП | Безвъзмездна финансова помощ. |
| ЗПЗП | Закон за подпомагане на земеделските производители. |
| Наредба № 4 от 2024 г. | Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент (обн., ДВ, бр. 92 от 2024 г.). |
| Регламент (ЕС) № 2021/2115 | Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (ОВ, L 435/1 от 6 декември 2021 г.) |
| Регламент (ЕС) № 2021/2116 | Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 (ОВ, L 435/187 от 6 декември 2021 г.) |
| СЕУ | Система за електронни услуги. |

# **Определения:**

|  |  |  |
| --- | --- | --- |
| 1. | Административен договор | Договор по чл. 52, ал. 4 от ЗПЗП, който урежда правата, задълженията и отговорностите на страните, включително основанията за изискуемост на финансовата помощ. |
| 2. |  Дейност  | Посочените дейности в Раздел 8 „Допустими дейности/инвестиции“. |
| 3. | Земеделски култури | Растения от даден ботанически вид и род, които се отглеждат от човека, за да задоволяват определени негови потребности. |
| 4. | Земеделски площи  | Включва обработваема земя, трайни насаждения и постоянно затревени площи, и когато в тях се намират агролесовъдни системи. |
| 5. | Земеделски продукти | Непреработени продукти на растениевъдството или животновъдството, които имат отделни кодове, съгласно Приложение I на Регламент (ЕС) № 1308/2013 г., както и такива в сектор медицински и етеричномаслени култури. |
| 6. | Земеделски стопанин  | Стопанин по смисъла на чл. 3, т. 1 от Регламент (ЕС) № 2021/2115. |
| 7. | Земеделско стопанство | Стопанство по смисъла на чл. 3, т. 2, от Регламент (ЕС) № 2021/2115. |
| 8. | Изкуствено създаване на условията, необходими за получаване на предимство | Всяко установено условие, съгласно чл. 62 от Регламент (ЕС) № 2021/2116. |
| 9. | Икономически размер на стопанството | Размерът на земеделското стопанство, изразен в стандартен производствен обем, съгласно приложение № 7. |
| 10. | Интервенция | Инструмент по смисъла на §1, т. 34 от допълнителните разпоредби на Закона за подпомагане на земеделските производители |
| 11. | Коректно изпълнение на представения бизнес план | Изпълнение на:а) всички заложени цели, посочени в Таблица III.Б.1. „Цели на предоставяната безвъзмездна финансова помощ по интервенцията“ от заявлението за подпомагане и бизнес плана;б) всички резултати, посочени в Таблица III.Б.2. „Очаквани резултати при изпълнението на интервенцията“ от заявлението за подпомагане и бизнес плана;в) всички дейности, посочени в Таблица III.Б.3. „Планирани дейности при изпълнението на интервенцията” от заявлението за подпомагане и бизнес планаг) всички действия, посочени в Таблица III.Б.4. „Подробно описание на действията, които ще бъдат предприети до края на V година от бизнес плана за постигане на отбелязаните в предходните таблици цели и дейности“ от заявлението за подпомагане и бизнес плана; |
| 12. | Малки земеделски стопани | Лица, които към момента на подаване на заявлението за подпомагане имат икономически размер на стопанството, измерен в стандартен производствен обем (СПО) в границите от 2000 евро до 8000 евро и имат одобрен проект по ПРСР 2014-2020 г. |
| 13.  | Микропредприятия, малки предприятия, средни предприятия | Предприятия по смисъла на чл. 3 от Закона за малките и средните предприятия. |
| 14. | Млади земеделски стопани |  Лица, които към момента на подаване на заявлението за подпомагане са на възраст между 18 и не повече от 40 години. |
| 15. | Нови земеделски стопани | Лица, които към момента на подаване на заявлението за подпомагане са на възраст между 41 и не повече от 65 навършени години (включително) и притежават съответни професионални умения и компетентности, и се установяват за пръв път като ръководител на земеделско стопанство, или вече са се установили през последните 12 месеца преди подаване на заявлението за подпомагане. |
| 16. | Непреодолима сила и извънредни обстоятелства | Обстоятелства по смисъла на чл. 3 от Регламент (ЕС) 2021/2116. |
| 17. | Нередност | Нередност по смисъла на член 1, параграф 2 от Регламент (ЕО, Евратом) № 2988/95 на Съвета от 18 декември 1995 година относно защитата на финансовите интереси на Европейските общности (ОВ, L 312/1 от 23 декември 1995 г.):„Нередност“ означава всяко нарушение на разпоредба на правото на Европейския съюз, в резултат на действие или бездействие от икономически оператор, което е имало, или би имало за резултат нарушаването на общия бюджет на Съюза или на бюджетите, управлявани от него, или посредством намаляването или загубата на приходи, произтичащи от собствени ресурси, които се събират направо от името на Съюза или посредством извършването на неоправдан разход, включително и приложимата националната нормативна уредба. |
| 18. | Проектно предложение | Заявление за подпомагане и приложените към него документи. |
| 19. | Професионални умения и компетентности | Завършено средно или висше образование в областта на селското стопанство или ветеринарната медицина, или икономическо образование със земеделска насоченост, или удостоверение за завършен курс от 150 часа в областта на селското стопанство или за завършено обучение от 150 часа по част от професия или получена степен на професионална квалификация по професии и специалности от професионално направление с код 621 "Растениевъдство и животновъдство" или с код 3451203 "Земеделско стопанство", или професионално направление с код 640 "Ветеринарна медицина". Удостоверението за завършен курс от 150 часа в областта на селското стопанство трябва да бъде издадено от висше училище, акредитирано по Закона за висшето образование с актуални акредитации за обучение по минимум едно от професионалните направления "Растениевъдство", "Растителна защита", "Животновъдство" и "Ветеринарна медицина". Удостоверението за завършено обучение от 150 часа по част от професия или получена степен на професионална квалификация трябва да бъде издадено от някоя от институциите по чл. 18, т. 1, 2, 5 и 6 от Закона за професионалното образование и обучение, които следва да имат право да обучават по специалността, по която е издадено удостоверението, а за центровете за професионално обучение (ЦПО) се изисква и да бъдат вписани в Регистъра на лицензираните ЦПО към Националната агенция за професионално образование и обучение. |
| 20. | Публични разходи | Всеки принос за финансирането на операции, чийто източник е бюджетът на национален, регионален или местен публичен орган, бюджетът на Съюза, отпуснат за ЕФГЗ и ЕЗФРСР, бюджетът на публичноправни организации или бюджетът на сдружения на публични органи или на публичноправни организации |
| 21. | Реализирана на пазара продукция | Реализираната на пазара продукция, продадената от групата/организацията на производители, която е произведена от нейните членове, включваща само земеделските продукти, попадащи в сектора за които тя е призната, както и продукти, изтеглени от пазара или продукти, обект на интервенционно изкупуване, по реда на Регламент (ЕС) № 1308/2013 г., доказана с първични счетоводни документи, фактури и протоколи за извършени продажби на земеделска продукция. |
| 22. | Сектор | Секторът, в който е призната групата/организацията. |
| 23. | Стандартен производствен обем | Стойността на продукцията, която отговаря на средната стойност за страната, за всеки един земеделски продукт, изчислена в евро по таблица, съгласно приложение № 7. |
| 24. | Създаване на едно работно място | Увеличение на средния списъчен брой на персонала, деклариран към датата на подаване на заявлението за подпомагане, с един брой, изчислен съгласно Методиката за изчисляване на средния списъчен брой на персонала, утвърдена от Националния статистически институт за отчетен период от една година спрямо месеца, предхождащ подаването на искането за второ поредно плащане. |

# **3. Основна цел, очаквани резултати и принос към специфичните цели:**

|  |
| --- |
| **Целите на интервенцията са:**Подпомагането по процедурата е насочено към постигане на целите на интервенцията:1. Насърчаване и учредяване на групи и организации на производители в земеделския сектор;2. Концентрирането на произведената земеделска продукция, планиране и адаптиране на производството в съответствие с търсенето на пазара по отношение на качество и количество, както и намаляване на производствените разходи;3.Увеличаване на договорната сила на производителите на селскостопанска продукция във взаимоотношенията им с търговци на едро и дребно и постигане на по-добра пазарна реализация.**Очакваните резултати от прилагане на интервенцията:**1. Създаване на групи производители и организации.2. Оптимално използване на природните ресурси, натрупване на знания в областта на околната среда, иновациите и климата, чрез възможностите, които се дават на групите и организациите на производители посредством посещенията, които се организират, обмяната на опит и обученията.3. Действия, свързани с производството на висококачествени, безопасни и питателни храни, произвеждани по устойчив начин, намаляване на хранителните отпадъци, както и подобряване на хуманното отношение към животните и борба с резистентностите към антимикробни средства.**Принос към специфични цели:**SO3 Подобряване на позицията на земеделските стопани във веригата на стойността.SO 7 Привличане и запазване на млади земеделски стопани и други нови земеделски стопани и улесняване на устойчиво развитие на стопанска дейност в селските райони.SO9 Подобряване на отговора на селското стопанство в Съюза на обществените нужди от храна и здравеопазване, включително висококачествени, безопасни и питателни храни, произвеждани по устойчив начин, намаляване на хранителните отпадъци, както и подобряване на хуманното отношение към животните и борба с резистентностите към антимикробни средства. |

# **4.** **Териториален обхват:**

|  |
| --- |
| Дейностите по заявленията за подпомагане трябва да се осъществят на територията на Република България |

# **5. Бюджет по приема:**

|  |
| --- |
| Общият размер на бюджета за подкрепа по подадените заявления в периода на прием е в размер на левовата равностойност на 12 500 000 евро  |

# **6. Размер на финансовата помощ за конкретно заявление за подпомагане:**

|  |
| --- |
| 1. По интервенцията не е предвиден конкретен минимален размер на БФП за заявление за подпомагане.2. Максималният размер на БФП на година за всяка група или организация на производители при всички случаи не може да надвишава левовата равностойност на 100 000 евро.3. Допустимият размер на безвъзмездната финансова помощ се определя въз основа на представен бизнес план по образец под формата на фиксирана помощ на годишни вноски на база реализирана продукция от признатия сектор, не повече от пет години от датата, на която групата или организацията на производители е призната.4. Размерът на финансовата помощ за групите и организациите на производители е под формата на годишно плащане и се определя като процент от стойността на годишната реализирана на пазара продукция от групата или организацията на производители както следва: 4.1 за първата година след признаване - 10%; 4.2 за втората година след признаване – 9,5%; 4.3 за третата година след признаване – 9%; 4.4 за четвъртата година след признаване – 8,5%; 4.5 за петата година след признаване – 8%.5. Финансовата помощ се изплаща след сключване на административния договор за предоставяне на безвъзмездна финансова помощ, за реализирана на пазара продукция от групата или организацията, считано от датата на подаване на заявлението за подпомагане до изтичане на срока на изпълнение на бизнес плана.6. Ако групата или организацията на производители е призната в годината на подаване на заявлението за подпомагане или предходната, тя може да получи БФП, изчислена въз основа на реализираната на пазара продукция от датата на признаването и за остатъка до 5 години, считано от датата на признаването ѝ.7. Признати групи производители, които в периода на изпълнение на представения бизнес план са признати за организации на производители, съгласно условията на Регламент (EC) № 1308/2013 на Европейския парламент и на Съвета от 17 декември 2013 за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (OB L 347, 20 декември 2013 г.), (Регламент (ЕС) № 1308/2013), могат да продължат да получават подпомагане по реда на настоящите насоки, но за не повече от петгодишен период от признаването им като група на производители.8. Максимално допустимият размер на БФП за периода на подпомагане, се определя, като процент от прогнозната стойност на годишната продукция, която групата или организацията на производители ще предлагат на пазара през съответната година от бизнес плана. Когато установената от Разплащателна агенция (РА) и реално реализирана на пазара продукция през съответната година е по-малка от прогнозираната стойност, заявена в бизнес плана, като база за изчисление на помощта се използва установената продукция, но не повече от левовата равностойност на 100 000 евро.9. При изчисляване на стойността на годишната пазарна продукция от групата или организацията на производители не се включва:9.1. стойността на реализираната от групата или организацията на производители продукция на производители, които не са нейни членове; 9.2. стойността на продукцията, за която групата или организацията не е призната.10. Прогнозната стойност на финансовата помощ посочена от кандидата за всяка година от изпълнение на бизнес плана, трябва да съответства с капацитета за годишна реализация на пазара на продукция от кандидата.11. При определяне размера на финансовата помощ ще се извършва проверка за липса на двойно финансиране с други инструменти и механизми за предоставяне на финансова помощ.12. В рамките на интервенцията не е допустимо авансово изплащане на финансова помощ.13. Финансовата помощ се изчислява въз основа на стойността на реализираната на пазара продукция, без да се включва данъка върху добавената стойност за кандидатите, регистрирани по Закона за данък върху добавената стойност**Важно:** **14. Ако групата производители се преобразува в организация на производители преди изтичането на 5-годишния период на допустимост, тази организация на производители може да получи подпомагане за остатъка от 5- годишния период, при условие че отговаря на всички останали изисквания.** |

# **7. Допустими кандидати/бенефициенти:**

|  |
| --- |
| 1. **Критерии за допустимост на кандидатите:**

1. Подпомагат се признати със заповед на министъра на земеделието и храните:1.1. групи и организации на производители, признати по реда на Наредба № 12 от 5 май 2015 г. за условията и реда за признаване на организации на производители на земеделски продукти, асоциации на организации на производители и междубраншови организации и на групи производители (обн. ДВ бр. 34 от 2015 г.);1.2. организации на производители, признати по реда на Наредба № 11 от 15 май 2007 г. за условията и реда за признаване на организации на производители на плодове и зеленчуци и на техните асоциации и за условията и реда за одобряване и изменение на одобрените оперативни програми (обн. ДВ бр. 42 от 2007 г.), които не изпълняват оперативна програма през същия период; 1.3. организации на производители признати по реда на Наредба № 1 от 28.01.2015 г. за договорните отношения в сектора на млякото и условията и реда за признаване на организации на производители, техни асоциации и междубраншови организации в сектора на млякото и млечните продукти (обн. ДВ бр. 10 от 2015 г.).2. Подпомагат се групи и организации на производители, чийто членове произвеждат продукти в един от секторите, съгласно Приложение № 1 от Регламент (ЕС) № 1308/2013 от Европейския парламент и на Съвета от 17 декември 2013 година за установяване на обща организация на пазарите и на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 и националното законодателство.3. За подпомагане могат да кандидатстват групи и организации на производителите, които отговарят на определението „микро, малки и средни предприятия”, съгласно изискванията на Закона за малките и средните предприятия (ЗМСП) 4. За да бъде допустима за подкрепа групата или организацията на производители трябва да отговаря на следните условия: 4.1. членове на групата или организацията са физически лица, еднолични търговци или юридически лица, които са регистрирани по чл. 7 от Закона за подпомагане на земеделските производители, като производители на продукта или продуктите, за които групата е призната (с изключение на юридическите лица с нестопанска цел);4.2. организации, признати съгласно националното законодателство; 4.3. групата има минимум четири члена;4.4. групата на производители всяка година предлага на пазара продукция произведена от членовете си на стойност, не по-малко от 25 000 лева;4.5. помощта се отпуска на групите и на организациите на производителите въз основа на бизнес план.4.6. да е група или организация на производители, чиято дейност съответства на една или няколко от целите на настоящата интервенция; 4.7. да е регистрирана в Търговския регистър и регистъра на юридическите лица с нестопанска цел като търговско дружество по Търговския закон или кооперация съгласно Закона за кооперациите; 4.8. да има разработен бизнес план за период от 5 години;4.9. да имат учредителен акт (дружествен договор/устав), както и вътрешни правила за работа на групата или организацията на производители; 4.10. за групите и организациите на производители, регистрирани по Търговския закон, всеки член може да притежава не повече от 40 % от правото на глас. При определяне на процента на правото на глас се прилагат разпоредбите за свързани предприятия и предприятия партньори, съгласно чл. 4 от Закона за малките и средните предприятия. 4.11. членовете на групата или организацията на производители трябва да са производители на земеделски продукти, за които групата или организацията кандидатства за подпомагане;4.12. членовете на групата или организацията на производители развиващи животновъдна дейност трябва да отговарят на изискванията на Закона за ветеринарномедицинската дейност, за които е приложимо.5. Производител на селскостопански продукт може да участва с всеки отделен вид селскостопански продукт, който произвежда като член само на една група или организация на производители. 6. Производител на два или повече селскостопански продукти може да бъде член на различни групи или организации на производители за всеки от тях. 7. Не се подпомага група или организация на производители, в която над 50 % от членовете в нея са били членове на група или организация на производители от същият сектор, на която е било предоставено подпомагане за учредяване.8. В раздел 14 „Изискуеми документи, в т.ч. документи, доказващи съответствие с критерии за подбор/оценка и документи, които следва да бъдат представени преди сключване на договор“ са посочени документите, които трябва да се приложат, за да се удостовери допустимостта на кандидата.9. Държавен фонд „Земеделие“ извършва служебна проверка за наличните култури/животни и размер на земята в регистър по Наредба № 3 от 1999 г. и/или в Интегрираната система за администриране и контрол.**II. Критерии за недопустимост на кандидатите:**1. Не могат да участват в оценка и БФП не се предоставя на кандидати, за които са налице следните обстоятелства:1.1 не са изпълнили разпореждане на Европейската комисия за възстановяване на предоставената им неправомерна и несъвместима държавна помощ;1.2. за лице, което представлява кандидата е налице някое от следните обстоятелства: 1.2.1. осъден с влязла в сила присъда, за престъпление по чл. 108а, чл. 159а -159г, чл. 172, чл. 192а, чл. 194- 217, чл. 219 – 252, чл. 253 – 260, чл. 301 – 307, чл. 321 и чл. 321а, и чл. 352 - 353е от Наказателния кодекс;1.2.2. осъден с влязла в сила присъда, за престъпление, аналогично на тези по т. 1.2.1, в друга държава членка или трета страна;1. 2. 3. налице е конфликт на интереси, който не може да бъде отстранен;1. 3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или общината по постоянен адрес или седалище на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.1.4. е налице неравнопоставеност, в случаите по чл. 44, ал. 5 от ЗОП;1.5. е установено, че:а) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или на чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатите са установени;1.7. са в открито производство за обявяване в несъстоятелност или са обявени в несъстоятелност;1.8. са в производство по заличаване;1.9. са в производство по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си.Важно2. Изискванията по т. 1.3. не се прилагат, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лeвa.3. Изпълнението на изискванията се проверява служебно, с изключение на:3.1. липсата на задължения към общината по постоянен адрес или седалище на кандидат, което се доказва от задължените лица с удостоверение, издадено от съответната община.3.2 с декларации – за обстоятелствата по т. 1.2.3, т. 1.4, т. 1.5. и т. 1.2.2 за присъди в трети страни, с които Република България няма сключени двустранни договори;4. Основанията за отстраняване по т. 1. се прилагат до изтичане на следните срокове: 4.1. определени във влязъл в сила акт на компетентните органи съгласно законодателството на държавата, в която е извършено нарушението;4.2. пет години от влизането в сила на присъдата по отношение на обстоятелства по т. 1.2.1 и 1.2.2, освен ако в присъдата е посочен друг срок на наказанието;4.3. три години от влизането в сила на акт на компетентните органи съгласно законодателството на държавата, в която е извършено нарушението, по отношение на обстоятелства по т. 1.5. буква „а“ или т. 1.6;.5. Кандидати/бенефициенти, за които е налице обстоятелство по т. 1 или т. 1.8 от Раздел „ I. Критерии за допустимост на кандидатите“, имат право да представят доказателства при подаване на заявлението за подпомагане или в срок до 10 дни от получаване на уведомление за констатираните обстоятелства по т. 1, че са предприели действия за тяхното отстраняване съгласно чл. 56 от Закона за обществените поръчки.6. Не се предоставя БФП на кандидати /бенефициенти, които не са независими предприятия по смисъла на чл. 4, ал. 2 от ЗМСП и за които се установи, че са учредени или преобразувани с цел получаване на предимство в противоречие с целите наинтервенцията, включително с цел получаване на БФП в размер, надвишаващ посочените максимални размери.7. Не се дава предимство, а даденото предимство се отнема в случаите, когато бъде установено, че кандидат за подпомагане е създал изкуствено условията, необходими за получаване на това предимство, в противоречие с целите на европейското право и действащото законодателство в областта на селското стопанство. |

# **8. Допустими дейности/инвестиции:**

|  |
| --- |
| Адаптиране към пазарните изисквания на продукцията и производството на членовете на такива групи или организации.Съвместно пускане на стоки на пазара, включително подготовка за продажби, централизация на продажбите и доставки за купувачи на едро.Други дейности, които могат да се осъществяват от групи и организации на производителите, като изграждането на умения за стопанска и търговска дейност и организацията и улесняването на иновационните процеси. |

# **9. Условия за допустимост на дейностите/инвестиции, в т.ч. срок за изпълнение на одобрените заявления за подпомагане:**

|  |
| --- |
| **I. Условия за допустимост на дейностите/инвестициите.**1. За да бъде допустима за подкрепа групата или организацията на производители в бизнес плана си трябва задължително да планира една или повече от следните дейности:1.1. Адаптиране към пазарните изисквания на продукцията и производството на членовете на такива групи или организации;1.2. Съвместно пускане на стоки на пазара, включително подготовка за продажби, централизация на продажбите и доставки за купувачи на едро;1.3. Установяване на общи правила за информация за продукцията, в частност за прибиране на реколтата и наличностите;1.4. Други дейности, които могат да се осъществяват от групи и организации на производителите, като изграждането на умения за стопанска и търговска дейност и организацията и улесняването на иновационните процеси.2. Допустимите кандидати трябва да представят бизнес план за период до 5 години, считано от датата на признаване, който включва подробно описание и информацията за показателите и дейностите, за периода, за които се кандидатства за отпускане на финансова помощ.3.Бизнес планът трябва да включва поне:3.1. резюме на плана;3.2. информация за групата или организация на производителите;3.3. описание на началното състояние на групата или организацията на производители;3.4. размер на обработваемата земя, отглеждани земеделски култури и животни; 3.5 описание на концепцията за развитие, специфичните дейности, цели и резултати, като например:3.5.1. адаптиране към пазарните изисквания на продукцията;3.5.2. съвместно пускане на стоки на пазара, включително подготовка за продажби;3.5.3. установяване на общи правила за информация за продукцията;3.6. изграждането на умения за стопанска и търговска дейност и организацията и улесняването на иновационните процеси;3.7. бизнес планът трябва да съдържа действия, свързани с насърчаване на учредяването и развитието на групите и организации на производителите за петгодишния период считано от датата на признаването им;3.8 дейностите, заложени в бизнес плана трябва да бъдат изпълнени в рамките до 5 години от датата на признаване на групите или организациите на производители, определени за подпомагане;4. Дейности, извършени от кандидата/бенефициента преди подаване на заявлението за подпомагане, няма да бъдат допустими за подпомагане, но следва да бъдат описани в бизнес плана.5. В бизнес плана годините се определят в периоди от 12 месеца, считано от датата на признаване на групата или организацията на производители.**II. Условия за недопустимост на дейностите/инвестициите:**1. Не се предоставя подпомагане за дейности, които не водят до изпълнение на целите, заложени в бизнес плана.2. Дейности, финансирани по СПРЗСР 2023-2027 г. и/или ПРСР 2014 – 2020 г. и/или други програми за подпомагане с национални средства и/или средства на ЕС.3. Организациите на производителите на плодове и зеленчуци няма да бъдат подпомагани за дейности включени за подпомагане в техните Оперативни програми, съгласно Регламент (EC) № 1308/2013 на Европейския парламент и на Съвета от 17 декември 2013 за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007.4. При определяне размера на финансовата помощ ще се извършва проверка за липса на двойно финансиране с други инструменти и механизми за предоставяне на финансова помощ. |

# **10. Допустими разходи:**

|  |
| --- |
| Подпомагането се предоставя за максимален срок от 5 години, но не по-късно от 15.09.2029 г. въз основа на представено заявление за подпомагане и бизнес план.  |

# **11. Условия за допустимост на разходите и избрана система за оценка на обоснованост на разходите:**

|  |
| --- |
| За изчисляване на размера на финансовата помощ не се взема предвид реализирана продукция от дейности чрез посредничество, с изключение на продукция, реализирана от групи или организации на производители, признати в сектори „Мляко и млечни продукти“, „Говеждо и телешко месо, „Свинско месо“, „Овче и козе месо“ и „Птиче месо“, съгласно Приложение I от Регламент (ЕС) № 1308/2013 от Европейския парламент и на Съвета от 17 декември 2013 година за установяване на обща организация на пазарите и на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007. |

# **12. Критерии за подбор. Предварителна оценка (ако е приложимо):**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Когато заявената финансова помощ по подадените заявления за подпомагане надвишава с повече от 50 на сто бюджета по приема, ще се извършва предварителна оценка по реда на чл. 11 от Наредба № 4 от 2024 г.2. Критерии за подбор, по които ще бъдат класирани постъпилите заявления за подпомагане:

|  |  |  |  |  |  |
| --- | --- | --- | --- | --- | --- |
| **№** | **Приоритет** | **Критерии за подбор №** | **Критерии за подбор** | **Условие за изпълнение на критерии за подбор/методика** | **Точки** |
| **1** | **Проекти за дейности, които се изпълняват в приоритетен сектор.** | **1** | **Проектни предложения с дейности, насочени в сектор "Плодове и зеленчуци", и/или сектор "Животновъдство", и/или сектор "Етеричномаслени и медицински култури".** | \* | **30** |
| **2** | **Проекти, чрез които се създава устойчива заетост.** | **2** | **Проектни предложения, които водят до заетост, чрез създаване на най-малко едно ново работно място в рамките на групата или организацията на производителите.** | \* | **5** |
| **3.** | **Групи или организации на производители с по-голям брой членове.** | **3.1** | **Проектни предложения, подадени от признати групи или организации на производители, съгласно заповед на министъра на земеделието и храните, в които членовете на групата или организацията на производители включва не по-малко от 10 земеделски производители.** | **\*** | **5** |
| **3.2** | **Проектни предложения, подадени от признати групи или организации на производители, съгласно заповед на министъра на земеделието и храните, в които членовете на групата или организацията на производители включва не по-малко от 20 земеделски производители.** | **\*** | **10** |
| **4.** | **Проектни предложения, в които част от членовете на групата или организацията на производители е съставена от млади земеделски стопани.** | **4** | **Проектни предложения, подадени от признати групи или организации на производители, съгласно заповед на министъра на земеделието и храните, в които не по-малко от 50% от членовете на групата или организацията на производители са земеделски стопани на възраст между 18 – 40 години.** | **\*** | **4** |
| **5.** | **Проектни предложения, в които част от членовете на групата или организацията на производители са малки или нови земеделски стопани.** | **5.1** | **Проектни предложения, подадени от признати групи или организации на производители, съгласно заповед на министъра на земеделието и храните, в които не по-малко от 50% от членовете на групата или организацията на производители отговарят на критериите за малки земеделски стопани и имат одобрен проект по ПРСР 2014-2020 г.** | **\*** | **4** |
| **5.2** | **Проектни предложения, подадени от признати групи или организации на производители, съгласно заповед на министъра на земеделието и храните, в които не по-малко от 50% от членовете на групата или организацията на производители отговарят на критериите за нови земеделски стопани.** | **\*** | **2** |
| **6.** | **Проектно предложение, в което е заложено обмяна на опит и обучения, допринасящи за по-доброто използване на иновациите, природните ресурси, околната среда и климата.** | **6.1** | **Кандидатите са заложили в бизнес плана посещения с обмяна на опит, с чуждестранни групи или организации на производители, работещи в същия сектор.** | **Кандидатите са заложили в бизнес плана най-малко 4 броя посещения с обмяна на опит, с чуждестранни групи или организации на производители, работещи в същия сектор.** | **10** |
| **Кандидатите са заложили в бизнес плана най-малко 2 броя посещения с обмяна на опит, с чуждестранни групи или организации на производители, работещи в същия сектор.** | **8** |
| **6.2** | **Кандидатите са заложили в бизнес плана обучения, допринасящи за по-доброто използване на природните ресурси, околната среда, климата и иновациите.** | **Кандидатите са заложили в бизнес плана най-малко 4 броя обучения, допринасящи за по-доброто използване на природните ресурси, околната среда, климата и иновациите.** | **8** |
| **Кандидатите са заложили в бизнес плана най-малко 2 броя обучения, допринасящи за по-доброто използване на природните ресурси, околната среда, климата и иновациите.** | **6** |
| **Максимален брой точки** | **71** |

**Минимален брой точки 15** 1. Подпомагат се заявления за подпомагане, получили най-малко 15 точки, съгласно критериите за подбор.

**4. Допълнителни указания за прилагане на критериите за подбор:**1. Приоритет по критерий за оценка № 1 получават заявления за подпомагане, при които заложените дейности от кандидата към датата на подаване на заявлението за подпомагане са насочени в сектор „Животновъдство“ и/или култури от сектор „Плодове и зеленчуци“ или сектор „Етерично-маслени култури“, посочени в приложение № 2.2. Заявления за подпомагане, които водят до създаване на нови работни места и заетост в рамките на групата или организацията на производителите (критерий за оценка № 2) са такива, при които кандидатът е отбелязал в бизнес плана (таблица „Допълнителна заетост и нови работни места“) средния списъчен брой на наетия от него персонал за периода от признаване на групата или организацията на производителите до месеца, предхождащ датата на подаване на заявлението за подпомагане, и при изпълнение на дейностите по проекта планира увеличение на средния списъчен брой на персонала чрез създаването на най-малко 1 работно място в групата или организацията на производителите, изчислен съгласно Методиката за изчисляване на средния списъчен брой на персонала, утвърдена от Националния статистически институт (НСИ) със Заповед № РД-07-21 от 31.01.2007 г. на председателя на НСИ. 3. Приоритет по критерий за оценка № 3.1 получават заявления за подпомагане, подадени от признати групи или организации на производители съгласно заповед на министъра на земеделието и храните, в които членовете на групата или организацията на производителите включва не по-малко от 10 земеделски производители.4. Приоритет по критерий за оценка № 3.2 получават заявления за подпомагане, подадени от признати групи или организации на производители съгласно заповед на министъра на земеделието и храните, в които членовете на групата или организацията на производителите включва не по-малко от 20 земеделски производители.5. Приоритет по критерий за оценка № 4 получават заявления за подпомагане, подадени от признати групи или организации на производители съгласно заповед на министъра на земеделието и храните, в които не по-малко от 50 % от членовете на групата или организацията на производителите са земеделски стопани на възраст между 18-40 години.6. Приоритет по критерий за оценка № 5.1 получават заявления за подпомагане, подадени от признати групи или организации на производители съгласно заповед на министъра на земеделието и храните, в които не по-малко от 50 % от членовете на групата или организацията на производителите отговарят на определението за малки земеделски стопани и имат одобрен проект по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“, подмярка 4.1.2. "Инвестиции в земеделски стопанства по Тематична подпрограма за развитие на малки стопанства" от мярка 4 „Инвестиции в материални активи“ и подмярка 4.2.2 „Инвестиции в преработка/маркетинг на селскостопански продукти по Тематичната подпрограма“ от мярка 4 „Инвестиции в материални активи“ от Програмата за развитие на селските райони 2014-2020 г.7. Приоритет по критерий за оценка № 5.2 получават заявления за подпомагане, подадени от признати групи или организации на производители, съгласно заповед на министъра на земеделието и храните, в които не по-малко от 50 % от членовете на групата или организацията на производителите отговарят на определението за нови земеделски стопани.Максималният брой точки по приоритет № 4 и приоритет № 5 за едно заявление за подпомагане е 8 точки. 8. Приоритет по критерий за оценка № 6.1 получават заявления за подпомагане, подадени от признати групи или организации на производители, съгласно заповед на министъра на земеделието и храните, които в бизнес плана са заложили различен брой посещения с обмяна на опит с чуждестранни групи или организации на производители, работещи в същия сектор като максимален брой точки по критерия са 10 точки.9. Приоритет по критерий за оценка № 6.2 получават заявления за подпомагане, подадени от признати групи или организации на производители съгласно заповед на министъра на земеделието и храните, които в бизнес плана са заложили различен брой обучения, допринасящи за по-доброто използване на природните ресурси, околната среда, климата и иновациите, като максимален брой точки по критерия са 8 точки.10. За заявления за подпомагане, получили еднакъв брой точки, за които е наличен частичен разполагаем бюджет, класирането се извършва в низходящ ред съобразно получения общ брой точки по критериите за оценка по следните приоритети:*- критерий за подбор № 3 „Групи или организации на производители с по – голям брой членове“.*В случай, че заявления за подпомагане имат равен брой точки по критериите за оценка от посочения приоритет, същите ще бъдат класирани съобразно получения общ брой точки по критериите за оценка по следните приоритети:*- критерий за подбор № 1 „Проекти за дейности, които се изпълняват в приоритетен сектор“.*В случай, че заявления за подпомагане имат равен брой точки по критериите за оценка от посочения приоритет, същите ще бъдат класирани съобразно получения общ брой точки по критериите за оценка по следните приоритети:* *критерий за подбор № 2 „Проекти, чрез които се създава устойчива заетост“.*

11. Тежестта на критериите за подбор и методиката за нейното изчисление са определени в I. „Критерии за подбор на заявление за подпомагане“ и се преценява към датата на подаване на заявлението за подпомагане, съобразно приложените към него документи, заявени данни и представена информация.12. В случай че изпълнението на условията по критериите е станало основание за класиране на кандидата пред други кандидати по реда на тези условия, той се задължава да поддържа съответствие с критериите в заложения срок, съгласно условията за изпълнение и административния договор. |

# **13. Приложим режим на минимални/държавни помощи**

|  |
| --- |
| Съгласно чл. 145, параграф 2 от Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013, чл. 107, 108 и 109 от Договора за функционирането на Европейския съюз (ДФЕС) не се прилагат по отношение на подпомагането, предоставяно от държавите членки съгласно и в съответствие със същия регламент, когато попада в обхвата на член 42 от ДФЕС. По приема се подпомагат групи и организации на производители за извършване на селскостопанска дейност за производство на продукти по смисъла на чл. 42 от ДФЕС. Подпомагането по интервенцията попада изцяло в обхвата на чл. 42 от ДФЕС. |

# **14. Изискуеми документи, в т.ч. документи, доказващи съответствие с критерии за подбор/оценка и документи, които следва да бъдат представени преди сключване на договор:**

|  |
| --- |
| **І. ПРИЛОЖЕНИ ОБЩИ ДОКУМЕНТИ**1. Заявление за подпомагане и Бизнес план по образец в СЕУ;
2. Справка – декларация за обработваната земя/отглежданите животни от членовете на групата/организацията на производители, с които участват в групата/организацията (по образец съгласно приложение № 5), във формат „doc“ или „docx“, а когато заявлението за подпомагане се подава от упълномощено лице и във формат „pdf”, подписана и сканирана от кандидата.
3. Решение на компетентния орган на юридическото лице за кандидатстване по СПРЗРСР 2023-2027. Представя се във формат pdf или jpg; *(Когато този документ не е представен към датата на подаване на заявлението за подпомагане, кандидатът трябва да представи документа/те най-късно в срока, указан в писмото* *писмото за отстраняване на несъответствия и нередовности);*
4. Декларация от членовете на групата/организацията на производители (по образец съгласно приложение № 4). *(Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото* *писмото за отстраняване на несъответствия и нередовности).*
5. Декларация по чл. 4а, ал. 1 от ЗМСП и справката за обобщените параметри на предприятието, което подава декларация (по образец - приложение №3). Представят се във формат „pdf” или "jpg", подписани от кандидата и сканирани. *(Когато този документ не е представен към датата на подаване на заявлението за подпомагане, кандидатът трябва да представи документа/те най-късно в срока, указан в писмото писмото за отстраняване на несъответствия и нередовности);*
6. Удостоверение, издадено от съответната община по седалище на кандидата, което се доказва липса на задължения или размерът на неплатените задължения събрано с тези по т. 1.3, II. Критерии за недопустимост на кандидатите от раздел 7. „Допустими кандидати/бенефициенти“ следва да е не повече от 1 на сто от сумата на годишния общ оборот на предприятието-кандидат за последната приключена финансова година и не повече от 50 000 лева.
7. Декларация при кандидатстване (по образец) - Приложение № 6.

*(Документът се подписва с КЕП от всички лица, представляващи кандидата и се представя в СЕУ към заявлението за подпомагане. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности).***ІІ. Допълнителни документи, доказващи съответствие с приоритет по критериите за оценка**:* + - 1. Документ за придобити професионални умения и компетентности, доказващ съответствие с критерии за оценка 5.2.
 |

# **15. Подготовка и подаване на заявления за подпомагане:**

|  |
| --- |
| 1. Кандидатстването се извършва единствено чрез електронно подадено заявление за подпомагане в СЕУ в срока на приема, посочен в заповедта за утвърждаване на насоките за кандидатстване. Реда за подаване на заявления е определен в Наредба № 105 от 22.08.2006 г. за условията и реда за създаване, поддържане, достъп и ползване на Интегрираната система за администриране и контрол (Наредба № 105 от 2006 г.). 2. Кандидатите могат да подават само едно заявление за подпомагане в рамките на срока за подаване на заявления за подпомагане. В случай, че един и същи кандидат е подал повече от едно заявление за подпомагане, ДФ „Земеделие“ ще разглежда само последното постъпило заявление за подпомагане, а предходните се считат за оттеглени.3. Заявлението за подпомагане и бизнес плана се подписват с КЕП на кандидата. Когато заявлението за подпомагане се подава от упълномощено лице, кандидатът, чрез индивидуалния си профил в СЕУ, определя пълномощника и обхвата на правата му, което се потвърждава с КЕП, съгласно чл. 48, ал. 2 и 3 от Наредба № 105 от 2006 г. В случай на упълномощаване, кандидатът трябва да подпише лично документа, само когато това изрично е отбелязано срещу съответния документ в Раздел 14 „Изискуеми документи, в т.ч. документи, доказващи съответствие с критерии за подбор“.4. Документите се прилагат към заявление за подпомагане във формат, указан в Раздел 14 „Изискуеми документи, в т.ч. документи, доказващи съответствие с критерии за подбор/оценка“. Оригиналите на документите се съхраняват от кандидата и се представят при поискване.5. Кореспонденцията и уведомленията във връзка с оценката на заявлението за подпомагане се осъществяват през СЕУ.6. Заявлението за подпомагане може да бъде подадено и при липса и/или нередовност, но само когато те се отнасят за документи, които не променят качеството на заявлението за подпомагане и това изрично е отбелязано срещу съответния документ в раздел 14 „Изискуеми документи, в т.ч. документи, доказващи съответствие с критерии за подбор“. |

# **16. Други специфични условия:**

|  |
| --- |
| 1.Заявления за подпомагане по настоящата интервенция се подават изцяло по електронен път чрез СЕУ на следния интернет адрес: <https://seu.dfz.bg>.2. Предоставяне на безвъзмездната финансова помощ се извършва по реда на Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент. |

# **17. Приложения:**

|  |
| --- |
| Приложение № 1 Информация за попълване към заявление за подпомагане и бизнес план в СЕУ.Приложение № 2 Списък с приоритетни култури и животни.Приложение № 3 Декларация по чл. 4а, ал. 1 от ЗМСП.Приложение № 4 Декларация от членовете на групата/организацията на производители.Приложение № 5 Справка – декларация за обработваната земя/отглежданите животни от членовете на групата/организацията на производители, с които участват в групата/организацията.Приложение № 6 Декларация.Приложение № 7 Таблица за изчисляване на икономическия размер на земеделските стопанства. |